Vannituba on meie kodus tavaliselt väikseim ruum, aga selle remont ja ümbertegemine kõige kulukam. Seepärast on oluline teha plaatimine hästi ja õigesti. Kuidas plaati valida ja seina panna, räägib Haabersti K-rauta kaupluse siseviimistluse osakonna vanemkonsultant Ranno Gerassimov.
Enamasti kaetakse vannitoa seinad ja põrand keraamiliste plaatidega, mis on niiskuskindlad ja kergesti hooldatavad. Kuna vannituba on reeglina väike ning akendeta ruum, tuleks leida plaadid, mis muudavad ruumi visuaalselt avaramaks. Tasub teada, et lisaks tumedatele plaatidele, teevad ruumi väiksemaks ka erksavärvilised seinaplaadid. Seega võib näiteks laimirohelise või türkiissinise lemmikvärvi valimine vannitoa seina anda hoopis pettumust valmistava lõpptulemuse. Väikeses vannitoas võiks eelistada pigem helehalli või helebeeži plaati ning lisada hiljem värve teiste sisustuselementidega.
Samas ei pruugi olla parimaks lahenduseks ka säravvalge plaat, sest heledaid toone ja valgeid vuugivahesid on raske puhtana hoida. Vältimaks kollaseid rante valgel seinal ja põrandal, peaks nii plaate kui vuuke pesema iganädalaselt. Kui ka seina on valitud hele plaat ja vuuk, siis põrandal võiks kasutada tumedamaid, sest selle puhtana hoidmine on veelgi aeganõudvam.
Kombineerimine muudab ilma põnevamaks